༄༅། །འཛིན་རིམ་དང་པོ་ནས་བརྒྱད་པ་བར་གྱི་སློབ་མའི་རྩོམ་འབྲི་དང་དཔེ་ཀློག་བྱ་འགུལ་གསལ་བསྒྲགས།

**དམིགས་ཡུལ།**  ཏོག་དབྱིབས་གཉན་རིམས་ཀྱི་རྐྱེན་པས་སློབ་གྲྭ་སྒོ་བརྒྱབ་སྟེ་དེང་སྐབས་སློབ་མ་རྣམས་རང་ཁྱིམ་དུ་གནས་སྡོད་བྱེད་རིང་། དུས་ཚོད་ཆུད་ཟོས་སུ་མི་འགྲོ་བ་དང་། ཉིན་རེའི་བྱེད་སྒོར་སྟངས་འཛིན་ཡོད་པ། སྐད་ཡིག་བཀོལ་སྤྱོད་དང་ཡར་རྒྱས་ལ་སྨན་པ། གཅིག་གྱུར་གྱི་ནང་སྦྱོང་དང་ལྟ་རྟོག་ཡོང་རྒྱུ་བཅས་ཀྱི་ཆེད་དུ་རྩོམ་འབྲི་དང་དཔེ་ཀློག་གི་བྱ་འགུལ་འདི་གོ་སྒྲིག་ཞུས་པ་ཡིན།

**དུས་ཡུན།**  ཕྱི་ལོ་༢༠༢༠ ཟླ་ ༤ ཚེས་ ༨ ནས་ཟླ་ ༥ ཚེས་ ༨ བར།

**ཀ) འབྲི་རྩོམ།**

**འཛིན་རིམ་དང་པོ།**  ཉུང་མཐར་ཚིག་གྲུབ་ ༡༠

བརྗོད་བྱའི་དཔེ་མཚོན། སོ་སོའི་སྐོར། ནང་མིའི་སྐོར། གྲོགས་པོའི་སྐོར། ཁོར་ཡུག་སྐོར་སོགས།

**འཛིན་རིམ་གཉིས་པ།** ཉུང་མཐར་ཚིག་གྲུབ་ ༡༥

དཔེ་མཚོན། སོ་སོའི་སྐོར། ནང་གི་སྐོར། གལ་ཆེའི་གནས་ཚུལ་སྐོར། ཁོར་ཡུག་སྐོར་སོགས།

**འཛིན་རིམ་གསུམ་པ།** ཉུང་མཐར་ཡིག་འབྲུ་ ༡༥༠

དཔེ་མཚོན། གལ་ཆེའི་གནས་ཚུལ་སྐོར། ཉིན་ཐོ། མཚར་གཏམ། སྒྲུང་ཐུང་སོགས།

**འཛིན་རིམ་བཞི་པ།** ཉུང་མཐར་ཡིག་འབྲུ་ ༢༠༠

དཔེ་མཚོན། གལ་ཆེའི་གནས་ཚུལ་སྐོར། ཉིན་ཐོ། མཚར་གཏམ། སྒྲུང་ཐུང་སོགས།

**འཛིན་རིམ་ལྔ་པ།** ཉུང་མཐར་ཡིག་འབྲུ་ ༢༥༠

དཔེ་མཚོན། གལ་ཆེའི་གནས་ཚུལ་སྐོར། མཚར་གཏམ། གཏོང་ཡིག སྒྲུང་སོགས།

**འཛིན་རིམ་དྲུག་པ།** ཉུང་མཐར་ཡིག་འབྲུ་ ༣༠༠ ཡང་ན། ཚིགས་བཅད་ཤོ་ལོ་ཀ་དྲུག་ལས་མ་ཉུང་བ།

དཔེ་མཚོན། རང་གི་ཚོར་སྣང། གཞས་ཚིག སྙན་རྩོམ་སྣ་ཚོགས། སྒྲུང་རྩོམ། ཕུགས་བསམ་སྐོར་སོགས།

**འཛིན་རིམ་བདུན་པ།** ཉུང་མཐར་ཡིག་འབྲུ་ ༣༥༠ ཡང་ན། ཚིགས་བཅད་ཤོ་ལོ་ཀ་དྲུག་ལས་མ་ཉུང་བ།

དཔེ་མཚོན། བྱ་བ་དང་། དངོས་པོ། སྲོག་ཆགས་བཅས་ཀྱི་འགྲེལ་བརྗོད། སྙན་རྩོམ། སྒྲུང་རྩོམ། སྒྲུང་བོད་སྒྱུར་སོགས།

**འཛིན་རིམ་བརྒྱད་པ།** ཉུང་མཐར་ཡིག་འབྲུ་ ༤༠༠ ཡང་ན། ཚིགས་བཅད་ཤོ་ལོ་ཀ་བརྒྱད་ལས་མ་ཉུང་བ།

དཔེ་མཚོན། བྱ་བ་དང་། དངོས་པོ། སྲོག་ཆགས་བཅས་ཀྱི་འགྲེལ་བརྗོད། སྙན་རྩོམ། སྒྲུང་། སྒྲུང་བོད་སྒྱུར་སོགས།

**ཁ) དཔེ་ཀློག**

**ཆ་རྐྱེན།**  སློབ་གྲྭ་སྒོ་རྒྱག་པའི་དུས་སྐབས་ནང་རང་ཉིད་ཀྱིས་བཀླགས་པའི་དཔེ་དེབ་ཀྱི་མིང་དང་། ཤོག་གྲངས། རྩོམ་པ་པོ། དཔེ་དེབ་ཀྱི་ནང་དོན་མདོར་བསྡུས་བཅས་གསལ་པོར་འབྲི་དགོས། དཔེ་གཟུགས་ཡོད་པ་རྣམས་ནས་དཔེ་གཟུགས་དང་། དེ་མིན་བོད་ཡིག་སློབ་སྦྱོང་དྲ་ཚིགས་ [www.bodyiglobjong.com](http://www.bodyiglobjong.com) སོགས་ནས་དཔེ་ཀློག་གནང་ཆོག

**གཟེངས་རྟགས།**

༡། འཛིན་རིམ་རེ་ནས་རྩོམ་ཡིག་རྩེ་ཕུད་ལྔ་རེར་གཟེངས་རྟགས་དང་ཕྱག་ཁྱེར་འབུལ་རྒྱུ།

༢། འཛིན་རིམ་རེ་ནས་རྩོམ་ཡིག་མང་ཤོས་འབྲི་མཁན་རེ་ལ་གཟེངས་རྟགས་དང་ཕྱག་ཁྱེར་འབུལ་རྒྱུ།

༣། རྩོམ་ཡིག་ ༡༠ ལྷག་འབྲི་མཁན་སློབ་མ་ཡོངས་ལ་ཕྱག་ཁྱེར་འབུལ་རྒྱུ།

༤། རྩོམ་ཡིག་ལེགས་གྲས་རྣམས་ཕ་ཡུལ་ཤེས་བྱའི་བང་མཛོད་ཐོག་རིམ་བཞིན་འདོན་སྤེལ་ཞུ་རྒྱུ།

༥། དཔེ་དེབ་བཀླགས་པའི་ཁ་གྲངས་དང་། ཤོག་གྲངས། ནང་དོན་མདོར་བསྡུས་འགོད་སྟངས་སོགས་ལ་གཞིགས་ཏེ། འཛིན་རིམ་རེ་ནས་ཀློག་མཁན་རྩེ་ཕུད་ལྔ་རེར་གཟེངས་རྟགས་དང་ཕྱག་ཁྱེར་འབུལ་རྒྱུ།

**རྩོམ་ཡིག་དང་དཔེ་ཀློག་དྲན་ཐོ་བསྐུར་ཡུལ།**

དྷ་ས་བོད་ཁྱིམ་རྒྱུས་སྟོན་པ་རྒན་མིང་ཆུང་ལགས། chungming@gmail.com / 8353030227

སཾ་བྷོ་ཊའི་རྒྱུས་སྟོན་པ་རྒན་པ་སངས་ཚེ་རིང་ལགས། patsering180@gmail.com / 9882570971

རཱཇ་པུར་བོད་དགེ་བཟང་པོ་ལགས། sangpotibetica@gmail.com / 9760995576

**གསལ་བཤད།**

༡། སློབ་མ་རྣམས་ཀྱིས་རྩོམ་ཡིག་དང་དཔེ་ཀློག་དྲན་ཐོའི་ཐོག་རང་མིང་དང་། འཛིན་རིམ། སློབ་གྲྭ་བཅས་ཁ་གསལ་འགོད་དགོས།

༢། རྩོམ་ཡིག་དང་དཔེ་ཀློག་དྲན་ཐོ་རྣམས་ཁྱབ་ཁོངས་སློབ་གྲྭ་སོ་སོའི་བོད་ཡིག་དགེ་རྒན་གྱིས་བསྡུ་རུབ་གནང་སྟེ་རྒྱུས་སྟོན་པ་བརྒྱུད་བསྐུར་རྒྱུ།

༣། ཕ་མ་དང་སྤུན་མཆེད་རྣམས་ནས་ཕྲུ་གུར་རོགས་རམ་དང་སྐུལ་འདེད་གང་ཐུབ་གནང་རོགས།



བོད་མིའི་སྒྲིག་འཛུགས་ཤེས་རིག་ལས་ཁུངས་ནས། ཕྱི་ལོ་ ༢༠༢༠ ཟླ་ ༤ ཚེས་ ༦ ལ།

ཤེས་རིག་དྲུང་ཆེ།